tartuNLP/wikipedia-smugri-20251201 huggingface dataset:
Harry Andrews

Harry Andrews (10. marraskuuta 1911 Tonbridge, Kent – 6. maaliskuuta 1989 Salehurst) oli englantilainen elokuva-, teatteri- ja televisionäyttelijä.
Yli 50-vuotisen työuransa aikana Andrewsilla oli useita kymmeniä filmirooleja. Hänet tunnetaan muun muassa vuoden 1965 sotaelokuvasta "Kukkula", jossa hän näytteli yhdessä Sean Conneryn kanssa. National Board of Review of Motion Pictures myönsi hänelle tästä roolityöstä parhaan miessivuosan palkinnon.
Teatterissa Andrews esiintyi esimerkiksi Shakespeare-näytelmissä "Antonius ja Kleopatra", "Hamlet", "Henrik IV", "Julius Caesar", "Kuningas Lear" ja "Othello". Hän astui West Endin ja Broadwayn näyttämöille ensi kerran 1930-luvun jälkipuoliskolla.
Andrews oli mukana myös monissa televisiotuotannoissa. Yhdysvaltalaisessa "Dynastia"-sarjassa hän esitti Tom Carringtonia, John Forsythen roolihahmon isää.
Blagny-sur-Vingeanne

Blagny-sur-Vingeanne on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Vingeannejoen varrella, noin 32 kilometriä Dijonin kaupungista koilliseen.
Kunnan alueen kautta kulkee kanava Canal entre Champagne et Bourgogne. Kanavan ja joen ylittävä rautatiesilta "Viaduc d'Oisilly" ulottuu myös naapurikunta Oisillyn puolelle. Kunnan keskustassa oleva Neitsyt Marian taivaaseenastumisen kirkko on rakennettu 1800-luvulla. Kirkossa on liuskekivinen kellotorni. "Château de Blagny-sur-Vingeanne" on rakennettu 1700-luvulla.
Mari Seppälä

Mari Seppälä on suomalainen baarimestari, joka on syntynyt ja kasvanut Siilinjärvellä. Seppälä on saanut tunnustusta urastaan vuonna 2018, kun hänet palkittiin Horeca-alan tunnuspalkinnolla PRO Gaalassa vuoden baarimestarina.
Hyvä työympäristö ja toimiva tiimi ovat Seppälälle tärkeitä, samoin juomakulttuurin kehittäminen. Tulevaisuudessa hän haluaisi syventää talouspuolen osaamistaan.
Maroni

Maroni (ranskankielinen nimitys, ) on Atlantin valtamereen laskeva joki Ranskan Guayanan ja Surinamen rajalla. Sen pituus on 612 kilometriä, valuma-alueen laajuus 65 000 neliökilometriä ja keskimääräinen virtaus 1 700 kuutiometriä sekunnissa.
Maroni saa alkunsa 700 metrin korkeudessa Tumuc-Humacin vuorilta Surinamen kaakkoisosassa. Sen nimi on yläjuoksulla "Alitany" ja keskijuoksulla "Lawa". Tärkeimmät sivujoet ovat Tapanahoni, Sparouine, Beiman, Iso ja Pieni Abounami, Inini, Tampok ja Marouini. Joen viisi kilometriä leveään estuaariin yhtyy Mana.
Maronista tuli Ranskan ja Alankomaiden omistusten raja Utrechtin rauhassa vuonna 1713. Vuonna 1850 sen varrelta löydettiin kultaa, mikä sai Ranskan vaatimaan rajan siirtämistä Lawalta Tapanahonille. Yläjuoksulla rajaksi sovittiin Litanijoki vuonna 1935.
Maronin rannoilla asuu muun muassa maroneja ja intiaaneja. Joki on tärkeä kulkuväylä, vaikka lukuisat kosket vaikeuttavat liikennöintiä. Saint-Laurent-du-Maronissa sijaitsee Port de l’Ouestin satama, josta on yhteys Surinamen puolelle Albinaan. Jokea saastuttaa luvaton kullankaivu.
Grigori Skovoroda

Hryhori (Grigori) Skovoroda (; 3. joulukuuta 1722 Tšornuhy, Lubnyn rykmentti – 9. marraskuuta 1794 Pan-Ivanivka, Harkovan käskynhaltijakunta (nyk. Skovorodynivka, Harkovan alue)) oli ukrainalainen runoilija ja filosofi.
Skovoroda opiskeli Kiovan Mohyla-akatemiassa 1734–1753, välillä kahdesti keskeyttäen. Hän lauloi keisarinna Elisabetin hovikapellissa ja toimi musiikinjohtajana Unkarissa Tokajissa (1745–1750). Hän opetti vuonna 1751 Perejaslavin kollegiumissa. Toimittuaan yksityisopettajana hän siirtyi Harkovan kollegiumiin, jossa hän opetti runoutta, lauseoppia ja kreikkaa sekä etiikkaa. Jouduttuaan erotetuksi kollegiumista hän kierteli ympäri Ukrainaa ilman vakituista toimeentuloa. Hän sai taloudellista tukea ystäviltä, ja heille hän omisti kirjoituksensa, jotka kiersivät käsikirjoituksina. Hän kirjoitti sekä kaunokirjallisia että filosofisia teoksia, joiden välinen ero ei ole kovin tarkkarajainen. Hän käänsi latinankielisiä klassikkoja. Hänen filosofisetkin tekstinsä ovat tyyliltään kaunokirjallisia, ja niiden luonteesta on tutkijoiden keskuudessa erimielisyyttä. Hän ei esitä ajatuksiaan järjestelmällisesti vaan on ripotellut niitä teksteihin sinne tänne. Ajatuksiaan hän ei esittänyt täsmällisin käsittein vaan käytti mielellään symboleja ja metaforia. Ilmaisun ristiriitaisuuksien vuoksi ei aina käy selväksi, mitä hän tosiasiassa tarkoitti sanoa.
Filosofia on hänelle käytännöllinen väline. Se osoittaa tien onnellisuuteen. Tästä johtuu, että hänen kaksi keskeistä kysymystään ovat: mitä onnellisuus on ja miten sen voi saavuttaa. Jokainen voi saavuttaa onnellisuuden. Hän hahmottelee onnellisuuteen tarvittavat totuudet karkein vedoin. Koska maailmanjärjestys on Jumalan käsialaa, jokaisella luodulla on kaikki, mitä hän tarvitsee ollakseen onnellinen. Onnellisuuden saavuttamiseksi tarvittava on helposti käsillä, ja kaikki vaikea on tarpeetonta. Sama koskee aineellisia tarpeita. Tarvitsemme vain sen, mikä riittää terveyden ylläpitämiseen ja on kaikkien saatavilla. Ihminen on tyytyväinen suorittaessaan omaa tehtäväänsä ulkoisista palkkioista riippumatta, sen sijaan varallisuuden, kunnian ja mielihyvän tavoittelu vastenmielistä työtä tehden vie epätoivoon.
Gustaf Walfrid Hyvönen

Gustaf Walfrid Hyvönen (1877 – 30. elokuuta 1921 Helsinki) oli suomalainen Helsingissä asunut kauppias ja lahjoittaja.
Varattomasta kodista tullut Hyvönen hankki nuorena elantonsa tiilenkantajana ja muurarina Helsingin rakennustyömailla. Koska muuraustöitä tehtiin pääasiassa kesällä joutui Hyvönen olemaan talvisin ilman ansiotyötä ja niinpä hän alkoi harjoittaa työnsä ohella puukauppaa aluksi pienessä mittakaavassa. Koottuaan riittävästi pääomaa Hyvönen saattoi perustaa oman liikkeen ja ryhtyi kokopäiväiseksi puukauppiaaksi. Hyvönen toimi puukauppiaana Helsingissä noin 25 vuoden ajan ja kokosi miljoonaomaisuuden.
Toukokuussa 1921 sairaalloinen Gustaf Hyvönen teki testamentin puolisonsa Maria Henrika Hyvösen (1872–1959) kanssa. Testamentissa suurin osa heidän omaisuudestaan määrättiin käytettäväksi suomen- ja ruotsinkieleisten hätää kärsivien lasten hyväksi. Testamenttivaroilla vuonna 1925 perustetussa Hyvösen lastenkodissa oli ensimmäisen kymmenen toimintavuoden aikana kaikkiaan 60 hoidon puutteen takia kotiin otettua lasta. Lastenkodin lapsille järjestettiin kansakoulukurssin lisäksi myös ammattikursseja, jotta he olisivat saaneet helpommin työpaikkoja lähtiessään lastenkodista. Kotkankatu 14:ssa sijainnut lastenkoti vihittiin käyttöön 20. syyskuuta 1925.
Hyvösen lastenkoti toimii nykyisin 37-paikkaisena kahdessa toimipisteessä Helsingissä. Oltermannintiellä sijaitsee neljä osastoa ja Unikkopolulla kaksi osastoa.
Julia (Drusus nuoremman tytär)

Julia Livia (kuoli 43) oli roomalainen ylhäisönainen. Hänen isänsä oli Tiberiuksen poika Drusus Julius Caesar, ja äiti Livilla. Hän oli kahdesti naimisissa. Ensimmäisen kerran hän avioitui vuonna 20 Nero Julius Caesarin kanssa, joka oli Germanicuksen vanhin poika. Julian isän kuoltua Livilla ja Agrippina maior kilpailivat kumman pojasta tulisi Tiberiuksen perillinen. Livillan tukena oli Sejanuksen, joka oli hänen rakastajansa. Julia kertoi äidilleen miehensä harkitsemattomista lausahduksista, jotka Livilla kertoi Sejanukselle. Sejanus taas kertoi ne Tiberiukselle mustamaalatakseen Neroa ja onnistui lopulta vakuuttamaan keisarin. Vuonna 29 Tiberius lähetti senaatille kirjeen, jossa syytti Neroa ja tämän äitiä Agrippinaa keisaria vastaan juonittelusta. Nero karkotettiin Ponzan saarelle ja Agrippina Pandaterian saarelle. 
Vuonna 33 Tiberius naittoi Julian Gaius Rubellius Blandukselle, joka oli vuoden 18 "consul suffectus". He saivat ainakin yhden pojan Rubellius Plautuksen. Vuonna 43 Julia teloitettiin enonsa Claudiuksen käskystä, mahdollisesti Messalina suostutteli Claudiuksen siihen.
Quincerot (Côte-d'Or)

Quincerot on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Armançonjoen varrella, noin 7 kilometriä Montbardin kaupungista länteen.
Kunnan alueella oleva linna "Château de Quincerot" oli alkujaan linnoitettu talo. Sitä on useaan otteeseen kunnostettu 1500-, 1600- ja 1700-luvuilla. Linnassa on kaksi neliönmuotoista tornia. Saint-Charles-Borroméen kirkko on peräisin 1700-luvulta. Nähtävyyksiin kuuluu lisäksi keskiaikainen silta "Pont des Romains".
Vain Elämää - Only Rock'n'roll

Vain elämää – Only Rock’n’roll on Sleepy Sleepersin studioalbumi, joka julkaistiin 20. marraskuuta 2015.
Muzio Attendolo Sforza

Muzio Attendolo Sforza, alun perin Muzio Attendolo (8. toukokuuta 1369 Cotignola – 4. tammikuuta 1424 Pescara), oli italialainen kondottieeri eli palkkasoturipäällikkö ja Sforzan hallitsijasuvun perustaja. Hänen poikansa Francesco Sforza nousi Milanon herttuaksi vuonna 1450.
Muzio Ateendolon isä Giovanni Attendolo oli vauras maanomistaja Romagnasta. Nuori Muzio lähti kotoa vuonna 1384 liittyäkseen palkkasoturijoukkoon. Hänestä tuli ensin joukkueenjohtaja ja lopulta palkkasoturikomppanian päällikkö. Muzio Attendolo toimi joukkoineen useiden kondottieerien palveluksessa, joihin kuului Alberico da Barbiano, joka antoi Muziolle lisänimen "Sforza" (“Vahva”). Vuonna 1398 Muzio Attendolo Sforza astui Milanoa hallinneen Visconti-suvun palvelukseen. Hän lähti kuitenkin pian kaupungista taistelemaan ensin Firenzen ja sen jälkeen Ferraran joukoissa.
Kuningas Ladislaus kutsui Muzio Attendolo Sforzan luokseen Napoliin vuonna 1412, ja Muziosta tehtiin Napolin kuningaskunnan ylin lainvalvoja. Ladislauksen kuoltua vuonna 1414 seurasi kuningatar Johanna II:n myrskyisä valtakausi. Aluksi Muzio palkittiin korkeilla viroilla ja tiluksilla, mutta pian hänet vangittiin ja häntä kidutettiin. Vuonna 1424 kuningatar lähetti Muzion taistelemaan Aragonian palveluksessa ollutta kondottieeri Braccio da Montonea vastaan. Muzio Ateendolo Sforza hukkui ylittäessään Pescarajokea Keski-Italiassa.
Sant’Antonino di Susa

Sant’Antonino di Susa () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 049 asukasta.
Kate Forbes

Kate Elizabeth Forbes (s. 6. huhtikuuta 1990) on skotlantilainen Skotlannin kansallispuolueen poliitikko, joka on toiminut Skotlannin parlamentin jäsenenä vuodesta 2016 ja Skotlannin valtiovarainministerinä vuosina 2020–2023 lähtien.
Forbes syntyi Dingwallissa pohjois-Skotlannissa. Hän vietti osan lapsuudestaan Intiassa ja kävi Skotlannissa gaelinkielistä koulua. Hän opiskeli Selwyn Collegessa Cambridgen yliopistossa historiaa ja valmistui kandidaatiksi vuonna 2011, minkä jälkeen hän opiskeli Edinburghin yliopistossa diaspora- ja muuttoliikehistoriaa ja valmistui maisteriksi vuonna 2013.
Vuoden 2016 parlamenttivaaleissa Forbes valittiin Skotlannin parlamenttiin Skye, Lochaber and Badenochin vaalipiiristä. Parlamentissa Forbes on puhunut gaelin kielen puoluesta, ja maaliskuussa 2018 hän piti kokonaisen puheenvuoron gaeliksi. Hän on ehdottanut kielen lisäämistä Unescon aineettoman kulttuuriperinnön luetteloon sen suojelemiseksi.
Vuonna 2018 Forbes nimitettiin julkistalouden ja digitaalisen talouden apulaisministeriksi. Helmikuussa 2020 hänet nimitettiin Skotlannin valtiovarainministeriksi.
Forbes on Skotlannin vapaakirkon jäsen. Heinäkuussa 2021 Forbes meni naimisiin Alasdair MacLennain kanssa. Helmikuussa 2022 Forbes ilmoitti olevansa raskaana ja jäävänsä kesällä äitiyslomalle.
Nicola Sturgeonin erottua Forbes pyrki SNP:n puheenjohtajaksi ja Skotlannin pääministeriksi. Hän sai vaalin ensimmäisellä kierroksella 40,7 prosenttia äänistä ja toisella kierroksella 47,9 prosenttia äänistä häviten Humza Yousafille. Forbesin puheenjohtajakampanjan aikana huomiota herättivät hänen konservatiiviset mielipiteensä koskien muun muassa aborttioikeutta sekä seksuaalivähemmistöjen oikeuksia. Yousafin voitettua puheenjohtajavaalin hän tarjosi Forbesille hallituksensa maaseutuministerin salkkua, mutta tämä kieltäytyi.
Skotlannin hallitus

Skotlannin hallitus (, ) on Skotlannin itsehallinnollisista toiminnoista vastaava hallitus. Se luotiin vuonna 1999, kun Skotlannille luotiin itsehallinto ja oma parlamentti. Se vastaa Skotlannissa kaikista hallinnollisista asioista, joita ei erikseen säädetty Yhdistyneen kuningaskunnan hallituksen vastuulle kuuluviksi.
Hallitusta johtaa Skotlannin pääministeri, jonka valitsee parlamentti ja nimittää muodollisesti virkaansa Yhdistyneen kuningaskunnan monarkki.
Nykyinen hallitus.
Hallitus koostuu ministereistä ja apulaisministereistä, joita nykyinen hallitus nimittää kabinettisihteereiksi ja ministereiksi. Nykyinen, Humza Yousafin hallitus, astui virkaan maaliskuussa 2023.
Eppie Eloranta

Eppie Eloranta on suomalainen media-alan vaikuttaja.
Hän on toiminut mm. Adultan radio- ja televisio-opiston rehtorina, Diges ry:n kehitysjohtajana 
sekä Nicefactory Oy:n toimitusjohtajana. Hänet tunnetaan Nicehouse ja Sooda verkkoyhteisöistä.
Hän on koulutukseltaan laivanrakennusinsinööri (DI), tuottaja sekä viestintä- ja kulttuurialan opettaja.
Eloranta toimi Tieke Tietoyhteiskunnan kehittämiskeskus ry:n toiminnanjohtajana. Hänen toimikautensa alkoi lokakuussa 2007. 
Hänet valittiin vuoden naiseksi 2001.
Eloranta on "Vuosaaren Kokoomuksen" hallituksen jäsen. Valinta tehtiin 10. helmikuuta 2022 pidetyssä kokouksessa.
Katrin Wagner-Augustin

Katrin Wagner-Augustin (s. 13. lokakuuta 1977 Brandenburg) on saksalainen ratameloja, nelinkertainen olympiavoittaja sekä moninkertainen maailman- ja Euroopan-mestari. Hän on olympiakultien määrällä mitattuna kaikkien aikojen kuudenneksi menestynein meloja sekä Saksan kaikkien aikojen kymmenenneksi menestynein olympiaurheilija.
Wagner-Augustin kilpaili neljissä kesäolympialaisissa, kaikissa 500 metrin kajakkimatkoilla. Sydneyssä 2000 hän voitti kultaa kaksikossa sekä nelosessa. Ateenassa 2004 hän voitti nelosessa kultaa ja sijoittui yksikössä neljänneksi. Pekingissä 2008 Wagner-Augustin voitti nelosessa kultaa ja saavutti yksikössä pronssia. Lontoossa 2012 hän sai nelosessa hopeaa ja sijoittui yksikössä yhdeksänneksi.
Wagner-Augustin saavutti 10 maailmanmestaruutta, 16 MM-hopeaa ja 2 MM-pronssia sekä 13 Euroopan-mestaruutta, 11 EM-hopeaa ja 6 EM-pronssia. Hän voitti myös 49 Saksan mestaruutta.
Hassun-Pekko

Petter Juhana Komppa eli Hassun-Pekko (4. heinäkuuta 1852 – 27. joulukuuta 1922) oli suomalainen Mäntyharjussa asunut kiertelevä viulupelimanni.
Pekon äidille oli kansa antanut nimityksen "Pikku-Hassu" ja sen mukaan myös Pekko sai liikanimensä Hassun-Pekko. Lapsena hän hankki elatuksensa kerjäämällä. Eräällä kerjuumatkallaan Pekko kävi Mäntyharjun pappilassa, jossa rovasti Pfaler lahjoitti kertoman mukaan hänelle viulun elatusavuksi kuultuaan pojan soittohaluista. Viulullaan Pekko opetteli sitten soittamaan muun muassa tilanomistaja Antti Kyanderin opastuksella. Myöhemmin Pekolla oli useita muitakin viuluja, joista yhden hän sai Mäntyharjussa asuneelta musiikkimies Emil Sivorilta. Pekko oli pelimannina Mäntyharjussa ja lähipitäjissä pidoissa, häissä, iltamissa ja muissa tilaisuuksissa. Hän oli myös aiheena Alpo Noposen runoon "Vanha viulu".
Hassun-Pekko sepitteli myös runonpätkiä, teki niihen sävelen ja esitti sitten niitä kuulijoille. Useimmat Pekon runoriimit käsittelivät nuorten rakkausseikkailuita. Vanhemmiten Pekon kuulo ja näkö heikkenivät ja hän joutui muuttamaan kunnalliskotiin. Pekko ei kuitenkaan viihtynyt siellä ja talvella 1922 hän lähti sieltä lyhyelle kylämatkalle mutta tuupertui maantielle ja kuoli. Viulu hänellä oli mukanaan vielä tälläkin matkalla. Hassun-Pekko haudattiin Mäntyharjun hautausmaalle. Lyseolainen E. Rinne toimitti Mikkelin lyseolle säilytettäväksi Pekon viimeksi käyttämän viulun, joka oli vielä soittokunnossa.
Monet Hassun-Pekon tekemistä viisuista kuuluvat edelleen kansanmusiikin esittäjien ohjelmistoon. Hänestä on tehty myös näytelmä ja televisio-ohjelmia. Vuonna 2018 Ilkka Matikka julkaisi "Hassun Pekon viisuja"-teoksen, johon on kerätty aiemmin julkaisemattomia Hassun-Pekon tekemiä viisuja Mäntyharjusta, Juvalta ja Savitaipaleelta. Hassun-Pekolle on ehdotettu myös patsasta Mäntyharjuun.
Musiikinopettaja Ilkka Matikka keräsi 2010-luvulla pääasiassa Mäntyharjusta, Juvalta ja Savitaipaleelta noin 40 Hassun-Pekon sävellystä, jotka hän julkaisi 2018 nimellä "Hassun Pekon viisuja"; viisujen rohkeiden sanoitusten vuoksi kahtena eri painoksena: toinen sanoilla ja nuoteilla, toinen pelkillä nuoteilla.
Servilia

Servilia (s. n.100 eaa., k. 42 eaa. jälkeen) oli roomalainen ylhäisönainen, Julius Caesarin rakastajatar ja Marcus Junius Brutuksen äiti. 
Servilian vanhemmat olivat Quintus Servilius Caepio ja Livia. Servilian velipuoli oli Cato nuorempi. Servilia avioitui Marcus Junius Brutus vanhemman kanssa Sullan diktatuurin aikana noin vuonna 80 eaa. Pari sai vuonna 85 eaa. pojan Marcus Junius Brutuksen, joka tuli tunnetuksi yhtenä Caesarin salamurhaajista. Marcus Junius Brutus vanhempi teloitettiin osuudestaan Sullan perustuslakia vastaan ja Servilia jäi leskeksi. 
Servilian toinen aviomies oli Decimus Junius Silanus. Hänen kanssaan Servilia sai pojan Junius Silanuksen ja kolme Junia-nimistä tytärtä, joista jokainen meni naimisiin vaikutusvaltaisten miesten kanssa. Keskimmäinen Junia oli naimisissa triumviri Lepiduksen kanssa ja nuorin Junia Cassiuksen kanssa. 
Servilia eli poliittisesti vaikuttavien isänsä ja setänsä määrittelemällä tiellä. Hän oli saanut poliittisen kasvatuksen ja hän työskenteli kunnianhimoisesti luoden kulissien takana vaikutusverkostoa, jonka tarkoituksena oli vahvistaa hänen rooliaan Rooman politiikan tuomarina. 
Servilia oli pitkään Julius Caesarin rakastajatar ja Brutuksen juoruttiin olevan Caesarin poika, vaikka se oli hyvin epätodennäköistä miesten vähäisen ikäeron vuoksi. Caesar todisti rakkauttaan Serviliaa kohtaan muun muassa antamalla tälle valtavan virheettömän helmen, jonka arvo nykyrahassa vastaisi miljoonia dollareita. Lisäksi hän antoi Servilian lunastaa suuren osan Pompeiuksen omaisuudesta murto-osalla sen arvosta tämän kuoltua.
Servilian suhde Caesariin saattoi pelastaa Brutuksen ja hänen ystäviensä hengen Farsaloksen taistelun jälkeen. Suhteesta huolimatta Caesarin murhan jälkeen Servilia tuki salamurhaajia. Servilia toimi kulissien takana edistäen salamurhaajien etuja. Servilia huolehti sinä aikana myös muista perheenjäsenistään. Hän vetosi keskimmäisen tyttärensä puolesta Cicerolle, kun senaatti teki Lepiduksesta valtion vihollisen. Brutuksen ja Cassiuksen hävittyä Filippoin taistelun, Servilia katoaa lähteistä. Servilia sai mahdollisesti Brutuksen tuhkat Antoniukselta.
Starobilsk

Starobilsk () on kaupunki Ukrainan itäosassa, Donetsin sivujoen Aidarin vasemmalla rannalla Luhanskin alueella. Kaupunki on maaseutuvaltaisen Starobilskin piirin (126 010 as., 2021) hallinnollinen keskus. Kaupungin asukasluvuksi arvioitiin 16 267 (2021).
Starobilsk sijaitsee maanteitse 93 kilometriä aluekeskus Luhanskista pohjoisluoteeseen. Kaupungissa on myös vuonna 1937 valmistuneen, Moskovasta Luhanskiin johtavan rautatien rautatieasema.
Stokesin piirikunta

Stokesin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 44 520 vuonna 2020. Piirikunnan hallintokeskus on Danburyn kaupunki ja suurin kaupunki on King. Piirikunta on perustettu vuonna 1789.
Väestö.
Vuonna 2020 Stokesin piirikunnan 44 520 asukkaasta valkoisia oli 93,7 %, mustia 4,1 %, alkuperäisasukkaita 0,5 % ja aasialaisia 0,4 %. Vuonna 2019 3,3 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla.
Laila Haidari

Laila Haidari (s. 1978, Quetta, Pakistan) on afganistanilainen aktivisti, joka on perustanut huumevieroitusta tarjoavan Mother Camp -järjestön. Hän syntyi afgaanien pakolaisleirillä Pakistanissa ja muutti perheensä kanssa lapsena Iraniin. Hänet naitettiin 12-vuotiaana 30-vuotiaalle miehelle. He erosivat Haidarin ollessa 21-vuotias. Haidari muutti Afganistaniin vuonna 2009 ja löysi veljensä asumasta sillan alla riippuvaisena heroiinista. Veljen kohtalo inspiroi Haidaria auttamaan muitakin huumeidenkäyttäjiä. Haidarista ja hänen työstään on tehty dokumenttielokuva "Laila at the Bridge""."
Haidari valittiin vuonna 2021 BBC:n 100 Women -listalle.
Svatove

Svatove (; ; ennen vuotta 1923 ) on kaupunki Luhanskin alueella Ukrainan itäosassa. Kaupunki on maaseutuvaltaisen Svatoven piirin (78 278 as., 2021) hallinnollinen keskus. Kaupungin asukasluvuksi arvioitiin 16 420 (2021).
Svatove sijaitsee maanteitse 164 kilometriä aluekeskus Luhanskista luoteeseen (Starobilskin kautta kulkien), Sjevjerodonetskin kautta etäisyys on kymmenisen kilometriä lyhempi. Svatovessa on rautatieasema.
Tumuc-Humac

Tumuc-Humac (ranskankielinen nimitys, , ) on ylänköalue Brasilian, Surinamen ja Ranskan Guayanan rajalla. Se muodostaa vedenjakajan Amazonin ja pohjoiseen virtaavien jokien välille. Aikaisemmin uskottiin, että Tumuc-Humac on korkea vuoristo.
Vaikeapääsyisessä viidakossa sijaitseva alue kiehtoi tutkimusmatkailijoita 1700-luvulta lähtien. Käsityksen vedenjakajalla kohoavasta vuoristosta loivat varsinkin ranskalaiset tutkijat Jules Crevaux ja Henri Coudreau. Vasta 1950-luvulla kävi ilmi, ettei mitään vuoristoa ole olemassa, vaan alue on Guayanan ylängön itäinen jatke. Sen keskikorkeus on 500 metriä lännessä ja 350 metriä idässä, ja vain muutamat yksittäiset jäännösvuoret kohoavat yli sata metriä korkeammalle. Korkein kohta on 681 metrin korkuinen Mitarakan massiivi lähellä Brasilian, Surinamen ja Ranskan Guayanan rajojen yhtymäkohtaa.
Alueen intiaaniväestö on hävinnyt lähes kokonaan 1900-luvun aikana, ja varsinkin Brasiliassa sen luontoa uhkaa kullankaivajien eteniminen jokien koskemattomille yläjuoksuille. Brasilia perusti alueelle Tumucumaquevuorten kansallispuiston vuonna 2002 ja Ranska Guayanan Amazonian kansallispuiston vuonna 2007.
Eliittikisat 1989

Eliittikisat järjestettiin vuonna 1989 seitsemällä paikkakunnalla: Torniossa, Lapinlahdella, Lappeenrannassa, Lahdessa, Pieksäämellä, Lohjalla ja Tampereella.
Osakilpailut.
Tornio.
Tornion eliittikisat järjestettiin 15. kesäkuuta 1989.
Miehet
Naiset
Lapinlahti.
Lapinlahden eliittikisat järjestettiin 25. kesäkuuta 1989.
Miehet
Naiset
Lappeenranta.
Lappeenrannan eliittikisat järjestettiin 4. heinääkuuta 1989.
Miehet
Naiset
Lahti.
Lahden eliittikisat järjestettiin 10. elokuuta 1989.
Miehet
Naiset
Pieksämäki.
Pieksämäen eliittikisat järjestettiin 13. elokuuta 1989.
Miehet
Naiset
Lohja.
Lohjan eliittikisat järjestettiin 27. elokuuta 1989.
Miehet
Naiset
Tampere.
Tampereen eliittikisat järjestettiin 29. elokuuta 1989.
Miehet
Naiset
Loppupisteet.
Keihäänheittäjä Tapio Korjus oli Eliittikisasarjan voittaja ansaiten voitostaan 50 000 markkaa.
Lechâtelet

Lechâtelet on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Saônejoen varrella, noin 24 kilometriä Beaunen kaupungista itään.
Jokiliikenteellä on ollut tärkeä osuus kunnan elinkeinona. Vuonna 1840 Saônejoen mutkaan kunnan kohdalla tehtiin kanava ja laituri. Keskustassa oleva Pyhän Johannes Kastajan kirkko on peräisin 1600- ja 1700-luvuilta, ja sen lasimaalaukset 1900-luvulta.
Euromaidan Press

Euromaidan Press on ukrainalainen verkkolehti. Juttuja kirjoitetaan englanniksi ja verkkolehti on rekisteröitynyt Ukrainassa voittoa tavoittelemattomaksi järjestöksi.
Verkkolehti sai alkunsa vuoden 2014 Euromaidan-mielenosoituksista, kun myöhemmin päätoimittajaksi noussut Alja Šandra alkoi kääntämään mielenosoituksia käsitteleviä uutisia engalnniksi. Näiden uutisten jakamista varten perustettiin Euromaidan Press -verkkosivusto. 
Verkkolehti saa rahoituksensa lukijoiden tekemistä lahjoituksista ja George Sorosin perustamalta säätiöltä nimeltä International Renaissance Foundation. Lisäksi verkkolehdellä on keräysalusta Patreonissa.
Saudade, saudade

Saudade, saudade () on portugalilaisen Maron kappale. Hän edusti kappaleella Portugalia vuoden 2022 Eurovision laulukilpailussa Torinossa voitettuaan vuoden 2022 Festival da Cançãon.
Kappale kilpaili Euroviisujen finaalissa, jossa se sai 207 pistettä ja sijoittui yhdeksänneksi.
Tervaruukinsalo

Tervaruukinsalo on Joroisissa sijaitseva Natura 2000 -verkostoon kuuluva monimuotoinen harjualue. Se on luontodirektiivien mukainen erityisten suojelutoimien alue (SAC-alue), jonka pinta-ala on 826 hehtaaria. Muilta osin yhtenäiseen alueeseen kuuluu erillisenä alueena Tiitunlampi ranta-alueineen harjualueen itäpuolella. Tervaruukinsalo on biologisesti, geologisesti, maisemallisesti ja monikäytön kannalta merkittävä harjualue ja se kuuluu valtakunnalliseen harjujensuojeluohjelmaan. Tervaruukinsalon Natura-alueesta on suojeltu valtion ja yksityisten luonnonsuojelualueina noin 16 %.
Tervaruukinsalo kuuluu suureen harjujaksoon ja alueella on useita rinnakkaisia selänteitä ja harjanteita sekä laajaa suppamaastoa. Lisäksi alueella on monin paikoin pieniä järviä ja lampia, kuten Valkeinen, Saarikko ja Tiitunlampi. Järvien ja lampien rannoilla sekä suurimmissa supissa on nevoja ja rämeitä. Lisäksi alueelta löytyy paikoin myös lähteisiä ja lettoisia suotyyppejä.
Tervaruukinsalon Natura-alueesta valtaosa (86 %) on havupuumetsää. Puolukka- ja kanervatyypin kangasmetsät ovat vallitsevia. Suota ja rantakasvillisuutta on kymmenen prosenttia ja loput neljä prosenttia ovat sisävesiä, kuten järviä ja lampia.
Suojelukohdeluontotyypit.
Alueella on monenlaisia luontotyyppejä:
Kasvillisuus.
Alueen kasvillisuuteen kuuluu useita harvinaisia lajeja. Luontodirektiivillä suojeltaviin lajeihin kuuluu kiiltosirppisammal. Saarikon- eli Saarilammensuolla on taarnan Manner-Suomen ainoa kasvupaikka. Lisäksi alueelta löytyy useita muita tärkeitä kasvilajeja:
Saarikkolammensuon ojitus ja ennallistaminen.
Saarikon reunamilla sijaitsevan Saarikon- eli Saarilammensuosta osa on harvinaista lettoa ja alueella on myös lähteikköisiä alueita. Leton kasvustoon kuuluu runsaasti valtakunnallisesti ja alueellisesti uhanalaisia kasveja. Taarnan lisäksi alueella kasvaa muun muassa röyhy- ja nuijasaraa sekä lettovillaa.
Saarikkolammen rantaletto oli aiemmin voimakkaasti ojitettu. Suoalue ojitettiin vuonna 1970, minkä jälkeen paikalliset luonnonsuojelijat patosivat ojat suon arvokkaimmalla osalla. Alueelle perustettiin yksityinen luonnonsuojelualue vuonna 1972. Padot eivät kuitenkaan riittäneet estämään suota kuivumasta, ja 1990-luvun alussa alue oli valtaosin turvekangasta tai pitkälle edennyttä muuttumaa, jossa kasvoi tiheä puusto. Vuonna 1998 valtio hankki omistukseensa pääosan suosta, sisältäen myös aiemmin perustetun yksityisen suojelualueen. Noin 26 hehtaarin laajuinen alue Saarikkolammen ympärillä siirtyi Metsähallituksen hallintaan vuonna 2000, minkä jälkeen suo ennallistettiin kahdessa vaiheessa vuosina 2000 ja 2001.
Ennallistaminen on onnistunut kohtuullisen hyvin ja monet lettojen putkilokasvi- ja sammallajit näyttävät vuonna 2010 tehdyn seurannan perusteella runsastuneen ennallistamisen jälkeen
Kakkosen kausi 2022

Kakkosen kausi 2022 on Suomen jalkapallon kolmanneksi korkeimman sarjatason kausi. Se pelataan kahdessa kahdentoista joukkueen lohkossa ja yhdessä kolmentoista joukkueen lohkossa kaksinkertaisena sarjana. Sarjan jälkeen kunkin lohkon neljä parasta pelaavat vielä yksinkertaisen Kakkosen nousukarsintasarjan (3 peliä). Nousukarsintasarja pelataan jatkumona runkosarjalle, jolloin runkosarjassa saadut pisteet ja maalit seuraavat mukana sellaisenaan nousukarsintasarjaan ilman muutoksia. Sarjassa sijoille 1. ja 2. sijoittuneet joukkueet saavat kaksi kotiottelua nousukarsintasarjaan, ja sarjassa sijoille 3. ja 4. sijoittuneet joukkueet yhden kotiottelun.
Lohkojen voittajat nousevat suoraan Ykköseen kaudelle 2023. Lohkoista putoaa sijoille 11. ja sitä huonommin sijoittuneet joukkueet.
Joukkueet ja lohkojako.
Rovaniemen Palloseuran luopuessa Ykkösen sarjapaikastaan vapautui Kakkosessa paikka uudelle joukkueelle. Palloliito myönsi paikan virheellisesti Gamlakarleby BK:lle, vaikka paikka olisi täydennysmenettelyn mukaan kuulunut Espoon Palloseuralle. Virheellisestä menettelystä huolimatta Palloliitto piti GBK:n sarjapaikan voimassa. Näin ollen Kakkonen pelataan kaudella 2022 poikkeuksellisesti 37 joukkueella.
Sarjataulukot.
Lohko B.
 
Parhaat pelaajat.
Jalkapallon Pelaajayhdistys valitsi vuoden 2022 Kakkosen lohkojen parhaat pelaajat pelaajien oman äänestyksen perusteella:
Pelipaikkojensa parhaiksi Kakkosessa valittiin:
Vihollisen armoilla

Vihollisen armoilla voi tarkoittaa seuraavia:
Maro

Mariana Secca (s. 1994 Lissabon), tunnettu myös taiteilijanimellä Maro, on portugalilainen laulaja ja lauluntekijä. Hän osallistui vuoden 2022 Festival da Cançãoon kappaleella ”Saudade, saudade”. Hän voitti kilpailun ja täten edusti Portugalia vuoden 2022 Eurovision laulukilpailussa Torinossa. Maro kilpaili Eurovision laulukilpailun ensimmäisessä semifinaalissa 10. toukokuuta, sijoittui semifinaalin neljänneksi ja pääsi finaaliin. 14. toukokuuta pidetyssä finaalissa Maro sijoittui yhdeksänneksi.
Roope Turunen

Roope Santeri Turunen (s. 30. maaliskuuta 2001 Vantaa) on suomalainen jääkiekkoilija, joka edustaa Mestis-joukkue Kiekko-Vantaata. Hän on pelipaikaltaan keskushyökkääjä.
Ura.
Turunen on Kiekko-Vantaan kasvatti. Hän siirtyi juniorina kaudelle 2012–2013 Helsingin IFK:hon ja pelasi myös neljä ottelua lainasopimuksella Grankulla IFK:ssa kaudella 2015–2016. Kaudella 2016–2017 hän nousi HIFK:ssa joukkueen varakapteeniksi. Turunen oli C-nuorten SM-sarjassa 18 syöttöpisteellään HIFK:n paras syöttäjä. Hän voitti kauden päätteeksi C-nuorten Suomen-mestaruuden. Kauden 2017–2018 päätteeksi Turunen voitti B-nuorten Suomenmestaruuden. Kaudella 2018–2019 hän voitti 115 minuutillaan koko sarjan jäähypörssin ja toimi myös joukkueensa kapteenina. Kaudella 2019–2020, helmikuussa 2020 HIFK:n A-nuoret lainasi Turusen yhden ottelun ajaksi Suomi-sarjajoukkue Kiekko-Espooseen, jossa hän teki tehot 1+1=2.
Kaudeksi 2021–2022 Turunen siirtyi Saimaan Pallon U20-joukkueeseen. Hän debytoi samalla kaudella myös seuran SM-liigajoukkueessa, jossa Turunen pelasi kuusi runkosarjaottelua ilman tehopisteitä. Hän teki liigadebyyttinsä 11. maaliskuuta 2022 vieraissa Mikkelin Jukureita vastaan. Turunen merkittiin SaiPan nelossentteriksi laidoilleen Aleksi Sinkkonen ja puolustaja Jaakko Haarti. Hän sai otteluissa jääaikaa keskimäärin 10.17 minuuttia. 
Turunen nimettiin kaudeksi 2022–2023 SaiPan U20-joukkueen kapteeniksi. Hän pelasi kauden aikana SM-liigassa kolme runkosarjaottelua ilman tehopisteitä. Marraskuun 2022 lopulla seura lainasi Turusen loppuvuoden kattavalla sopimuksella kasvattajaseuransa Kiekko-Vantaan Mestis-joukkueeseen, jossa hän pelasi kahdeksan ottelua tehden kaksi syöttöpistettä. Tammikuussa 2023 SaiPa lainasi Turusen Imatran Ketterään, jossa hän pelasi kauden loppuun. Turunen pelasi siellä 21 runkosarjaottelua tehopistein 1+5=6 ja 17 playoff-ottelua tehden kolme syöttöpistettä. Hän voitti kauden päätteeksi Mestis-hopeaa. Toukokuussa 2023 Turunen teki Ketterän kanssa vuoden mittaisen jatkosopimuksen. Hän voitti myös kauden 2023–2024 päätteeksi Mestis-hopeaa.
Kaudeksi 2024–2025 Turunen siirtyi vuoden mittaisella sopimuksella hänen aiempaan lainaseuraansa Kiekko-Vantaaseen.
Muuta.
Turunen valmistui ylioppilaaksi Mäkelänrinteen lukiosta keväällä 2021.
Konstrakta

Ana Đurić (, s. 12. lokakuuta 1978 Belgrad), tunnettu paremmin taiteilijanimellä Konstrakta, on serbialainen laulaja ja lauluntekijä. Ennen soolouran aloittamista vuonna 2019 hän nousi tunnetuksi yhtyeen Zemlja gruva!:n laulajana, joka on perustettu vuonna 2007.
Konstrakta osallistui Serbian "Pesma za Evroviziju '22" -euroviisukarsintaan ja voitti kilpailun. Täten hän edusti Serbiaa vuoden 2022 Eurovision laulukilpailussa Torinossa kappaleella "In corpore sano". Konstrakta kilpaili Eurovision laulukilpailun toisessa semifinaalissa 12. toukokuuta, sijoittui semifinaalin kolmanneksi ja pääsi finaaliin. 14. toukokuuta pidetyssä finaalissa Konstrakta sijoittui viidenneksi.
Heikki Holmås

Heikki Eidsvoll Holmås (s. 28. kesäkuuta 1972 Voss) on norjalainen sosialistisen vasemmistopuolueen poliitikko. Hän istui suurkäräjillä vuosina 2001–2017 ja toimi Norjan kehitysapuministerinä vuosina 2012–2013.
Yksityiselämä.
Holmåsin isäpuoli kuoli In Aménasin panttivankikriisissä vuonna 2013.
Milica Nikolić

Milica Nikolić (s. 7. marraskuuta 1994 on serbialainen judoka. Hän on kilpaillut alle 48 kilogramman painoluokassa vuodesta 2010 lähtien.
Nikolić sijoittui nuorten MM-kilpailuissa viidenneksi 2014. Hän voitti alle 23-vuotiaiden Euroopan-mestaruuden 2015 ja 2016. Hän sijoittui vuonna 2017 Varsovan EM-kilpailuissa seitsemänneksi ja Budapestin MM-kilpailuissa viidenneksi. Hän saavutti 2018 pronssia Tel Avivin EM-kilpailuissa ja hopeaa Tarragonan Välimeren kilpailuissa. Minskin Euroopan kisoissa 2019 hän oli viides. Vuodelle 2021 siirretyissä Tokion olympialaisissa hän sijoittui jaetulle yhdeksännelle sijalle
Nikolić sijoittui Sofian EM.kilpailuissa 2022 viidenneksi. Hän saavutti samana vuonna hopeaa Oranin Välimeren kilpailuissa. Hän sijoittui seitsemänneksi MM-kilpailuissa Taškentissa 2022 ja Dohassa 2023. Zagrebin EM-kilpailuissa 2024 hän oli viides.
Nikolić on voittanut kaksi IJF World Tourin kilpailua, sijoittunut yhdeksän kertaa toiseksi ja 13 kertaa kolmanneksi. Maailmancupeissa / Continental Open -kilpailuissa hän on ollut kaksi kertaa toinen ja kahdesti myös kolmas. Hän on voittanut aikuisten sarjassa viisi Serbian-mestaruutta.
WRS

Andrei-Ionuț Ursu (s. 16. tammikuuta 1993 Buzău, Romania), tunnettu myös nimellä WRS, on romanialainen laulaja, tanssija ja lauluntekijä. Ennen kuin hän aloitti uransa taiteilijana, hän työskenteli tanssijana. Tammikuussa 2020 hän teki levytyssopimuksen Global Recordsin kanssa.
WRS edusti Romaniaa vuoden 2022 Eurovision laulukilpailussa Torinossa kappaleella ””. WRS kilpaili Eurovision laulukilpailun toisessa semifinaalissa 12. toukokuuta, sijoittui semifinaalin yhdeksänneksi ja pääsi finaaliin. 14. toukokuuta pidetyssä finaalissa WRS sijoittui 18:nneksi.
Órfhlaith Begley

Órfhlaith Begley (s. 19. joulukuuta 1991) on irlantilainen Sinn Féiniä edustava poliitikko. Hänet valittiin Yhdistyneen kuningaskunnan alahuoneeseen West Tyronen vaalipiiristä vuonna 2018 pidetyssä täytevaalissa, ja säilytti paikkansa vuonna 2019.
Belgey syntyi Carrickmoressa Tyronen kreivikunnassa. Hänen isänsä Seán Begley on entinen Omagh’n hallintopiirin valtuuston puheenjohtaja. Begley varttui Carrickmoressa ja pelasi gaelilaista jalkapalloa. Hän opiskeli oikeustiedettä ja politiikkaa Belfastin yliopistossa ja työskenteli asianajajana Portadownissa Armagh’n kreivikunnassa.
West Tyronen vaalipiirin kansanedustajan Barry McElduffin erottua virastaan vuonna 2018 Begley valittiin Sinn Féinin ehdokkaaksi vaalipiirin täytevaaliin. Hänet valittiin Yhdistyneen kuningaskunnan alahuoneeseen 46,7 prosentin ääniosuudella. Vuoden 2019 parlamenttivaaleissa hänet valittiin uudelleen pienemmällä, 40,2 prosentin ääniosuudella.
Sinn Féinin harjoittaman absentionismin myötä Begley ei ole ottanut vastaan paikkaansa alahuoneessa.
Tippakatrasliaani

Tippakatrasliaani ("Agelaea pentagyna") on Connaraceae-heimoon kuuluva kasvilaji. Se on kiipeilevä pensas tai liaani. Nuoret versot, lehtiruodit sekä lehtien alapinnat ovat ruskeiden tähtikarvojen peittämät, mutta ajan myötä ne kuitenkin kaljuuntuvat. Lehdet ovat kolmilehdykkäiset ja lehtikannat ovat turvonneita. Kukat sijaitsevat kertohuiskiloissa ja ovat valkoisia sekä makeantuoksuisia. Kukkien verhiöt ovat tiheäkarvaisia. Hedelmät ovat munanmuotoisia, pinnoiltaan tähtikarvaisia ja kypsinä ruskeanpunertavia. Siementen ympärillä on oranssi siemenvaippa.
Tippakatrasliaani kasvaa metsien reunoilla enintään 1750 metrin korkeudessa. Lajia tavataan luonnossa Ugandassa, Keniassa, Tansaniassa, Malawissa, Mosambikissa, Sambiassa ja Zimbabwessa.
Maryna Tšernjak

Maryna Mykolajivna Tšernjak (., s. 26. maaliskuuta 1988 Zaporižžja, Ukraina) on ukrainalainen judon EM-mitalisti. Hän kilpailee alle 48 kilogramman painoluokassa.
Tšernjak saavutti pronssia alle 23-vuotiaiden EM-kilpailuissa 2010 ja Kazanin universiadeissa 2013. Hän sai pronssia myös Montpellierin EM-kilpailuissa 2014. Saman vuoden Tšeljabinskin MM-kilpailuissa hän oli seitsemäs. Vuonna 2015 hän sijoittui viidenneksi sekä Bakun Euroopan kisoissa että Astanan MM-kilpailuissa.
Tšernjak sijoittui jaetulle yhdeksännelle sijalle Rio de Janeiron olympialaisissa 2016. Hän oli viides Varsovan EM-kilpailuissa 2017 ja saavutti pronssia Tel Avivin EM-kilpailuissa 2018.
Tšernjak on voittanut kaksi IJF World Tourin kilpailua, sijoittunut viisi kertaa toiseksi ja yhdeksän kertaa kolmanneksi. Maailmancupeissa ja Continental Open -kilpailuissa hänellä on kolme turnausvoittoa, yksi kakkossija ja viisi kolmossijaa. Hän on voittanut aikuisten sarjassa neljä Ukrainan-mestaruutta.
Natalie Stoljar

Natalie Stoljar on filosofian professori McGill-yliopistossa Kanadassa. Stoljarin tutkimusaloja ovat feministinen filosofia, yhteiskunta- ja poliittinen filosofia sekä oikeusfilosofia. McGill-yliopistoon Stoljar tuli vuonna 2006. Hän oli vuosina 2020–2023 McGillin Sukupuolen, seksuaalisuuden ja feminististen tutkimuksen laitoksen johtaja. Tätä ennen Stoljar oli työskennellyt Australian kansallisessa yliopistossa, Monash-yliopistossa ja Melbournen yliopistossa. Hän toimii "Routledge Encyclopedia of Philosophy" -tietosanakirjan sukupuolen ja feminismin aihetoimittajana.
Dia (ohjelmisto)

Dia on Alexander Larssonin kehittämä ohjelma esitysgrafiikan ja diagrammikaavioiden piirtoon.
Dia on suunnattu diagrammien tekoon ei-ammattimaisessa tarkoituksessa. Ohjelmassa on tukea muun muassa UML-kaavioille ja uusia muotoja voi lisätä.
Dia on saatavilla Linuxille, Mac OS X:lle, Unixille ja Windowsille.
Rockinghamin piirikunta (Pohjois-Carolina)

Rockinghamin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 91 096 vuonna 2020. Piirikunnan hallintokeskus on Wentworthin kunta ja suurin kaupunki on Eden. Piirikunta on perustettu vuonna 1785.
Väestö.
Vuonna 2020 Rockinghamin piirikunnan 91 096 asukkaasta valkoisia oli 77,5 %, mustia 19,0 %, aasialaisia 0,7 % ja alkuperäisasukkaita 0,6 %. Vuonna 2019 5,9 % asukkaista puhui kotonaan jotain muuta kieltä kuin englantia ja 3,8 % asukkaista oli syntynyt ulkomailla.
Bernardo Tasso

Bernardo Tasso (11. marraskuuta 1493 Bergamo – 5. syyskuuta 1569 Ostiglia) oli italialainen hovimies ja runoilija sekä eepikko Torquato Tasson isä.
Bernardo Tasso oli sivistynyt mies ja palveli uransa aikana useita aatelisia sekä toimi Ostiglian kuvernöörinä. Tasson kirjalliseen tuotantoon sisältyy paljon runoja, ja hänen pääteoksensa on vuonna 1560 julkaistu sadan laulun mittainen eepos "L'Amadigi", joka perustuu varhaisempaan espanjalaiseen ritariromaaniin.
Ostiglia

Ostiglia on kunta Italian Lombardian alueella, Mantovan maakunnassa. Kunnan pinta-ala on 39,7 neliökilometriä, ja vuonna 2021 siellä arvioitiin olevan 6 580 asukasta.
Keskitetty neliöluku

Keskitetty neliöluku on keskitetty kuvioluku, joka ilmoittaa pisteiden määrän sisäkkäisistä neliöistä koostuvassa kuviossa. Kuvassa on neljää ensimmäistä keskitettyä neliölukua vastaavat kuviot.
Kymmenen ensimmäistä keskitettyä neliölukua ovat 1, 5, 13, 25, 41, 61, 85, 113, 145 ja 181. "n":s keskitetty neliöluku saadaan kaavalla formula_1 eli formula_2.
Ominaisuuksia.
Jokainen keskitetty neliöluku paitsi 1 on kahden peräkkäisen neliöluvun summa. Kaikki keskitetyt neliöluvut ovat parittomia, koska kahdesta peräkkäisestä neliöluvusta toinen on aina parillinen ja toinen pariton.
Keskitetyt neliöluvut 1:tä lukuun ottamatta ovat sama joukko kuin hypotenuusat niissä Pythagoraan kolmikoissa, joiden pitempi kateetti eroaa hypotenuusasta yhdellä. Esimerkiksi keskitettyä neliölukua 13 vastaa Pythagoraan kolmikko .
Osa keskitetyistä neliöluvuista on myös alkulukuja (5, 13, 41, 61, 113, …) tai neliölukuja (1, 25, 841, 28 561, 970 225, …).
Seventh Rum of a Seventh Rum

Seventh Rum Of A Seventh Rum on skotlantilaisen power metal -yhtye Alestormin seitsemäs studioalbumi. Albumi julkaistiin 24. kesäkuuta 2022 Napalm Recordsin kautta. Albumilta on julkaistu singlet “Magellan’s Expedition”, “P.A.R.T.Y.”, sekä ”The Battle of Cape Fear River”.
AAA (albumi)

AAA on rap-artisti Niko Toiskallion "Chydeone" -nimellä julkaistu studioalbumi. Se julkaistiin 11. maaliskuuta 2022.
Riva presso Chieri

Riva presso Chieri () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 753 asukasta.
Sant’Antonino (Sveitsi)

Sant’Antonino on kunta Etelä-Sveitsissä Ticinon kantonissa. Siellä on 2 542 vakinaista asukasta.
The Adam Project

The Adam Project on vuonna 2022 ensi-iltansa saanut yhdysvaltalainen toimintaelokuva, jonka on ohjannut Shawn Levy. Sen pääosia esittävät Ryan Reynolds, Mark Ruffalo, Jennifer Garner, Walker Scobell, Catherine Keener ja Zoe Saldaña. Juoni seuraa lentäjää, joka palaa ajassa taaksepäin ja kohtaa nuoremman itsensä.
Sant’Antonino

Sant’Antonino voi tarkoittaa ainakin seuraavia:
Valkoinenlampi

Valkoinenlampi tai Valkoinenlammi voi tarkoittaa seuraavia:
Rosenmund-pelkistys

Rosenmund-pelkistys on kemiallinen reaktio, jossa happokloridi pelkistetään katalyytin läsnä ollessa vedyttämällä aldehydiksi. Reaktion raportoi ensimmäisen kerran Karl Wilhelm Rosenmund vuonna 1918, ja se on nimetty hänen mukaansa.
Reagenssit ja mekanismi.
Rosenmund-pelkistys tapahtuu lähes kaikille happoklorideille. Katalyyttinä käytetään tyypillisesti bariumsulfaatin pinnalle absorboitua palladiumia, mutta myös aktiivihiilen pinnalle absorboitua palladiumia voidaan käyttää. Liuottimina reaktiossa käytetään usein aromaattisia hiilivetyjä. Rosenmund-pelkistyksissä muodostunut aldehydi saattaa pelkistyä edelleen alkoholiksi, ja tämän ehkäisemiseksi reaktioon lisätään katalyyttimyrkkyä, esimerkiksi tioureaa. Reaktiossa muodostuu vetykloridia, jonka neutraloimiseksi reaktioseokseen lisätään emästä kuten lutidiinia.
Rosenmund-pelkistyksen reaktiomekanismin ensimmäisessä vaiheessa palladium koordinoituu happokloridiin ja tapahtuu hapettava additio, jolloin palladium hapettuu hapetusluvulle +II. Seuraavassa vaiheessa palladium vaihtaa kloridiligandin vetyyn ja katalysoi pelkistävää eliminaatiota. Tuotteena reaktiossa muodostuu aldehydi ja palladium pelkistyy taas hapetusluvulle 0.
New Yorkin kuningas

New Yorkin kuningas () on vuonna 1990 ensi-iltansa saanut yhdysvaltalainen rikostrilleri, jonka on ohjannut Abel Ferrara ja käsikirjoittanut Nicholas St. John. Sen pääosia esittävät Christopher Walken, David Caruso, Laurence Fishburne, Victor Argo, Wesley Snipes ja Giancarlo Esposito.
"New Yorkin kuningas" sai maailmanensi-iltansa Cannesin elokuvajuhlilla 19. toukokuuta 1990.
Juoni.
Vihan ja kostonhalun riivaamana Frank White palaa Bronxin slummiin usean vuoden vankilatuomion jälkeen. Nyt hän on keräämässä vanhaa jengiään ottaakseen jälleen vallan huumemaailmassa. Mutta New Yorkin kadut ovat tulleet paljon kovemmiksi sitten Frankin viimekäynnin. Enää ei pikkudiilerit ole vastassa, vaan paljon suuremmat hait. Frank joutuu haastamaan niin kolumbialaisen, italialaisen kuin kiinalaisenkin mafian. Samanaikaisesti poliisi suunnittelee uutta voimayksikköä vain hänet kaataakseen. Frankin on raivattava pitkä ja verinen tiensä päästäkseen taas New Yorkin kuninkaaksi.
Vehkalampi

Vehkalampi tai Vehkalammi voi tarkoittaa seuraavia:
Kimberly Beck

Kimberly Beck (s. 9. tammikuuta 1956 Glendale, Kalifornia) on yhdysvaltalainen näyttelijä.
Beck esiintyi jo lapsena elokuvissa "Valtiollinen poliisi iskee" ("The FBI Story", 1959) ja "Marnie – vaarallisella tiellä" (1964). Aikuisena hän on näytellyt muun muassa filmeissä "Roller Boogie" (1979), "" (1984) ja "Suuri sininen" ("Le Grand Bleu", 1988). Hänellä oli rooli myös 1980-luvun televisiosarjassa "Dynastia".
Polohy

Polohy (; vuosina 1928—1937 nimenä oli "Tšubarivka" ) on kaupunki Zaporižžjan alueella Ukrainan eteläosassa, Konkajoen äärellä. Kaupunki on Polohyn piirin (167 060 as., 2021) hallinnollinen keskus. Kaupungin asukasluvuksi arvioitiin 18 396 (2021).
Polohy sijaitsee 98 kilometriä aluekeskus Zaporižžjasta itäkaakkoon. Polohy on rautateiden risteyspaikkakunta, jonka asema on Etelä-Ukrainan poikittaisella päärataosuudella Zaporižžja–Volnovah’a, ja jolta risteää ratayhteys etelään Berdjanskin satamakaupunkiin, ja toinen rata pohjoiseen.
Polohyn kehitys sai alkunsa 1800-luvun lopulla, kun sieltä rakennettiin rautatieosuus, joka loi yhteyden Berdjanskista Donbassiin ja Harkovaan. Vuonna 1887 seudulla oli hautausmaa. Vuodesta 1890 lähtien hautausmaan ja Kolkajoen välille nousi taloja radanrakentajille ja rautatieläisille. Vuonna 1894 rakennettiin rautatieasema ja avattiin rautatiekaluston korjauspajoja. Nämä edistivät paikkakunnan kasvua. Vuonna 1904 rakennettiin toinen ratayhteys ja Polohystä tuli risteyspaikkakunnasta. Vuonna 1905 paikkakunnalla oli satakunta taloa, ja asukkaita oli 700.
Jacob Elordi

Jacob Nathaniel Elordi (s. 26. kesäkuuta 1997 Brisbane, Queensland) on australialainen näyttelijä, joka on näytellyt Netflixin "The Kissing Booth" -elokuvissa ja HBO:n sarjassa "Euphoria".
Major non-NATO ally

Major non-NATO ally (lyhenne MNNA) on Yhdysvaltojen käyttämä nimitys erityisasemasta, jonka se voi myöntää sotilasliitto Naton ulkopuolisille läheisille liittolaisvaltioilleen. Se oikeuttaa erilaisiin sotilaallisiin ja taloudellisiin etuihin. MNNA-asema ei itsessään sisällä sopimusta turvatakuista liittolaisvaltion joutuessa sotilaallisen hyökkäyksen kohteeksi, mutta MNNA-valtioille on usein annettu sellaisetkin.
MNNA-valtiot saavat muun muassa pääsyn moniin Yhdysvaltain puolustusministeriön tutkimushankkeisiin, etusijan asekaupassa (erityisesti muita laajemman valikoiman panssarintorjunta-aseita), paremmat mahdollisuudet yhdysvaltalaiskaluston käyttöön konfliktin aikana sekä etuja liittolaisvaltion puolustusteollisuuden yrityksille.
Tenterfield

Tenterfield on kaupunki Uuden Etelä-Walesin osavaltiossa, Australiassa. Tenterfied sijaitsee Australian Kordillieerien tuntumassa noin 18 km etelään Queenslandin osavaltion rajalta. Vuonna 2016 kaupungin asukasluku oli 2 914. 
Tenterfieldin alueen asuttivat ensimmäisinä Jukembal-, Bundjalung- ja Kamilaroi -nimiset alkuperäiskansat. Varmat tiedot eurooppalaista asuttajista seudulla alkavat 1830-luvulta ja 1840-luvun alusta. Vuonna 1841 sinne perustettiin suuri lammastila, jolle omistaja antoi nimeksi Tenterfield Station. 
Tenterfield tunnetaan Australiassa ”Kansakunnan kehtona”, sillä moninkertainen osavaltion pääministeri Sir Henry Parkes piti täällä 24. lokakuuta 1889 kuuluisan puheensa, joka johti lopulta Australian muotoutumiseen liittovaltioksi vuonna 1901. Tenterfieldin kaupunki perustettiin vuonna 1851 ja se on Tenterfield Shire -nimisen paikallishallintoalueen keskus sekä sen suurin kaupunki.
Pentti Lumme

Pentti Ilmari Lumme (29. lokakuuta 1940 Helsinki – 10. tammikuuta 2023 Helsinki) oli suomalainen radio- ja televisiotoimittaja. Hän toimi Yleisradion eduskuntatoimittajana vuodesta 1964 alkaen ja myöhemmin radiouutisten politiikan toimituksen esimiehenä.
Hän työskenteli uransa alussa "Demari"-lehden ulkomaantoimittajana ja Suomen Tietotoimiston poliittisena toimittajana, ja 1970-luvun keskivaiheilla Yleisradion kirjeenvaihtajana Tukholmassa.
Lumme sai Suomen Sosialidemokraattisen Sanomalehtimiesliiton Mustemaalari-palkinnon vuonna 2018 ja kunniajäsenyyden 2020.
Lumme menehtyi 82-vuotiaana vaikean sairauden uuvuttamana. Hänet on haudattu Malmin hautausmaalle.
Peter Frankopan

Peter Frankopan (s. 1971) on brittiläinen Oxfordin yliopiston Bysantin tutkimuksen keskuksen johtaja ja historian tutkija, joka on erikoistunut Bysantin, Välimeren, Balkanin, Venäjän ja Kaukasian historiaan sekä kristinuskon ja islamin välisiin suhteisiin. 
Kirjassaan "Silkkitiet. Uusi maailmanhistoria" (engl. alkuteos "The Silk Roads - A new history of the World", 2015) Frankopan kertoo olleensa jo lapsena kiinnostunut alueesta Euroopan ja Aasian välissä ja ihmetellyt, miksi muusta maailmasta kuin länsimaista opetettiin koulussa niin vähän. Lopullisen innostuksen historiaa kohtaan aiheutti antropologi Eric Wolfin kirja, joka kritisoi narratiivia, jonka mukaan "muinainen Kreikka synnytti Rooman, Rooma synnytti kristillisen Euroopan, kristillinen Euroopa synnytti renessanssin, renessanssi valistuksen, valistus poliittisen demokratian ja teollisen vallankumouksen" ja teollisuus tuotti Yhdysvallat.
Vuonna 2024 ilmestyi suomeksi "Maan ja taivaan välissä. Ihmiskunnan ja ilmaston uusi historia" (engl. alkuteos "The Earth Transformed: An Untold History", 2023), joka käsittelee ilmaston ja sen muuttumisen vaikutuksia maailmanhistoriaan.
Unbreakable (Primal Fearin albumi)

Unbreakable on Primal Fearin yhdeksäs studioalbumi, joka julkaistiin 20. tammikuuta 2012.
Delivering the Black

Delivering the Black on Primal Fearin kymmenes studioalbumi, joka julkaistiin 24. tammikuuta 2014.